CELEX: 62020TN0121
Language: sl
Date: 2020-02-21 00:00:00
Title: Zadeva T-121/20: Tožba, vložena 21. februarja 2020 – IP/Komisija

20.4.2020   
            
            
               SL
            
            
               Uradni list Evropske unije
            
            
               C 129/21
            
         
      Tožba, vložena 21. februarja 2020 – IP/Komisija
      (Zadeva T-121/20)
      (2020/C 129/27)
      Jezik postopka: francoščina
      
         Stranki
      
      
         Tožeča stranka: IP (zastopnika: L. Levi in S. Rodrigues, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            zato naj,
      
                  —
               
               
                  izpodbijane odločbe razglasi za nične;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo Komisije z dne 21. avgusta 2019, s katero ji je bila naložena disciplinska sankcija odpovedi njene pogodbe o zaposlitvi s strani delodajalca brez odpovednega roka, navaja tri tožbene razloge.
      
                  1.
               
               
                  Prvi tožbeni razlog: kršitev načela dobrega upravljanja in obveznosti obrazložitve. Tožeča stranka glede tega zlasti trdi, da je Komisija ni obravnavala pravično, saj naj ta ne bi spoštovala obvezne skrbnosti in dolžnosti skrbnega ravnanja, ki ju ima. Po mnenju tožeče stranke bi se morala Komisija seznaniti z izidom kazenskega postopka, ki se je končal z ustavitvijo postopka, in ta izid posredovati disciplinski komisiji, da bi ga ta upoštevala pri svoji odločitvi.
               
            
                  2.
               
               
                  Drugi tožbeni razlog: protipravnost pripravljalnih aktov za izpodbijano odločbo in očitne napake pri presoji, ki naj bi jih storila Komisija. Tožeča stranka zlasti meni, da ima protipravnost dveh pripravljalnih aktov za izpodbijano odločbo, za posledico protipravnost zadnjenavedene.
               
            
                  3.
               
               
                  Tretji tožbeni razlog: kršitev člena 10 iz Priloge X h Kadrovskim predpisom za uradnike Evropske unije, ker, prvič, niso bile preučene vse okoliščine primera tožeče stranke iz spisa in, drugič, ker so bila merila za določitev sankcije predmet napačne presoje ali nesorazmernega tehtanja.